rejauldu/bengali-wikipedia huggingface dataset:
চন্দনা ইলিশ (বৈজ্ঞানিক নাম: Tenualosa toli) (ইংরেজি: Toli shad) হচ্ছে Clupeidae পরিবারের Tenualosa গণের একটি স্বাদুপানির মাছ।  বর্ণনা দেহ দৃঢ়ভাবে চাপা। পৃষ্ঠদেশ অপেক্ষা অঙ্কীয় দেশ অধিক উত্তল। উর্ধ্বচোয়াল মাঝখানে নির্দিষ্ট খাঁজযুক্ত। পুচ্ছপাখনা মাথা অপেক্ষা লম্বা; নিচের লোব উপরের লোব অপেক্ষা অধিক লম্বা। এদের দেহ মূলত রূপালী বর্ণের এবং দেহ হতে হলুদ বা রক্ত বর্ণের প্রতিফলন দেয়। পৃষ্ঠীয় আঁইশগুলি স্পষ্টভাবেই কালচে বর্ণের   বিস্তৃতি ইন্দো-পশ্চিম প্রশান্ত মহাসাগর, জাভা সাগর, থাইল্যান্ড উপসাগর, দক্ষিণ চীন, বাংলাদেশের পদ্মা, মেঘনা নদীতে পাওয়া যায়।  স্বভাব ও আবাসস্থল এই মাছ অধিক লবণাক্ততা সহ্য করতে পারে, নদীগামী, জলের উপরিভাগে চলাচল করে এবং উপকূলীয় জলাভূমিতে ঝাকে ঝাকে এদের দেখা যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।  অর্থনৈতিক গুরুত্ব:  এটি খুব উন্নত খাদ্যমান সমৃদ্ধ মাছ। বাজারে টাটকা মাছ বিক্রি হয় বা এই মাছ রৌদ্রে শুকানো হয়।   আরও দেখুন   বাংলাদেশের মাছের তালিকা  বাংলাদেশের স্বাদুপানির মাছের তালিকা  বাংলাদেশের সংরক্ষিত মাছের তালিকা  তথ্যসূত্র  বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:ফিলিপাইনের মাছ বিষয়শ্রেণী:চীনের মাছ বিষয়শ্রেণী:স্বাদু পানির মাছ বিষয়শ্রেণী:টেনুয়ালোসা বিষয়শ্রেণী:থাইল্যান্ডের মাছ
ইএসপিএন এফসি (পূর্বে ইএসপিএন সকারনেট নামে পরিচিত) হচ্ছে একটি মার্কিন টেলিভিশন স্টুডিও প্রোগ্রাম, যা ফুটবল স্ট্রিমিং পরিষেবা ইএসপিএন+-এ প্রতিদিন প্রচারিত হয়। ইএসপিএন এফসি মূলত ইএসপিএন ইনকর্পোরেটেডের মালিকানাধীন একটি ওয়েবসাইট ছিল। মূলত ১৯৯৫ সালে এটি সকারনেট হিসেবে প্রতিষ্ঠিত হয়েছিল, ওয়েবসাইটটিকে ১৯৯৯ সালে ইএসপিএন অধিগ্রহণ করেছিল।   ইতিহাস  মূলত সকারনেট নামে প্রতিষ্ঠিত হওয়া এই ওয়েবসাইটটি গ্রেগ হ্যাডফিল্ড এবং তার তৎকালীন পুত্র টম ১৯৯৫ সালে প্রতিষ্ঠা করেছিলেন, প্রাথমিকভাবে সরাসরি খেলার তথ্য, পয়েন্ট তালিকা এবং সংবাদ সরবরাহ করতো। গ্রেগ সেই সময়ে ডেইলি মেইলের হয়ে কাজ করেছিলেন এবং মূলধন অর্জনের জন্য, সাইটের মালিকানা ৪০,০০০ ইউরো এবং একটি উপার্জন ভাগ করে নেওয়ার প্রকল্পের বিনিময়ে তার কর্তাদের কাছে কার্যকরীভাবে বিক্রি করেছিলেন।  ১৯৯৯ সালে, বুয়েনা ভিস্তা ইন্টারনেট গ্রুপ (বিভিআইজি) সকারনেট, ডেইলি মেইল এবং জেনারেল ট্রাস্টের কাছ থেকে ১৫ মিলিয়নের বিনিময়ে ৬০ শতাংশ নিয়ন্ত্রণ অর্জন করেছিল।   তথ্যসূত্র    বহিঃসংযোগ     বিষয়শ্রেণী:ফুটবল ওয়েবসাইট বিষয়শ্রেণী:১৯৯৫-এ প্রতিষ্ঠিত ইন্টারনেট সম্পত্তি
250px|thumb|বাংলাদেশের মুক্তিযুদ্ধের সময় বাঙালি জাতীয়তাবাদের পতাকা।  এটি স্বাধীন বাংলাদেশের প্রথম পতাকাও ছিল।  বঙ্গ ও বাঙালির স্বাধীনতা সংগ্রাম বলতে আঠারো, উনিশ এবং বিশ শতকের বিভিন্ন আন্দোলন এবং যুদ্ধকে বোঝায় যার লক্ষ্য ছিল প্রথমে উপনিবেশিক শাসন থেকে এবং পরে ঐতিহাসিক বাংলা ভূখণ্ডের বাইরে অবস্থিত শাসনকেন্দ্রগুলি থেকে বাংলার জাতিগত-ভাষাতাত্ত্বিক অঞ্চলকে মুক্তি দেওয়া। বিংশ শতাব্দীতে, বাঙালি জাতীয়তাবাদ একটি জনপ্রিয় রাজনৈতিক আদর্শ হিসাবে বিকশিত হয়েছিল এবং বাঙালি জনগণকে একটি স্বতন্ত্র সাংস্কৃতিক ও ভাষিক জাতি হিসাবে গৌরবান্বিত করেছিল।  বঙ্গের স্বাধীনতা আন্দোলনসমূহ নিচে উপনিবেশিক শাসনের বিরুদ্ধে বাঙালি সংগ্রামের একটি তালিকা দেওয়া হয়েছে;  পলাশীর যুদ্ধ নীল বিদ্রোহ চট্টগ্রাম জাগরণ বেঙ্গল ভলেন্টিয়ার্স অনুশীলন সমিতি অবিভক্ত বাংলা  নিচে বাঙালি জাতীয়তাবাদ দ্বারা সংগঠিত বাঙালি আন্দোলনের একটি তালিকা দেওয়া হয়েছে;  বাংলা ভাষা আন্দোলন ছয় দফা আন্দোলন বাংলাদেশের স্বাধীনতা যুদ্ধ  আরও দেখুন  এ.কে. ফজলুল হক  হোসেন শহীদ সোহরাওয়ার্দী  তথ্যসূত্র  বিষয়শ্রেণী:বাংলার ইতিহাস বিষয়শ্রেণী:সামাজিক আন্দোলনের ইতিহাস বিষয়শ্রেণী:শেখ মুজিবুর রহমান বিষয়শ্রেণী:ভারতের স্বাধীনতা আন্দোলন বিষয়শ্রেণী:বাংলাদেশের স্বাধীনতা যুদ্ধ বিষয়শ্রেণী:পাকিস্তানের ইতিহাস
রাজ্য প্রজা সম্মেলন  হল সিকিম রাজ্যের একটি রাজনৈতিক দল, যেটি ১৯৪৭ সালে ভারতের স্বাধীনতার পর প্রতিষ্ঠিত হয়েছিল। এটি ভারত এবং উত্তর পশ্চিমবঙ্গের গোর্খা, (নেপালি) জনসংখ্যার সাথে একটি ইউনিয়নের পক্ষে ছিল। ১৯৬০ সালে, প্রজা সম্মেলন দর্জির সিকিম জাতীয় কংগ্রেসের সাথে একীভূত হয়।  তথ্যসূত্র  বিষয়শ্রেণী:১৯৪৭-এ ভারতে প্রতিষ্ঠিত বিষয়শ্রেণী:সিকিমের বিলুপ্ত রাজনৈতিক দল বিষয়শ্রেণী:১৯৪৭-এ প্রতিষ্ঠিত রাজনৈতিক দল বিষয়শ্রেণী:১৯৬০-এ বিলুপ্ত রাজনৈতিক দল বিষয়শ্রেণী:১৯৬০-এ ভারতে বিলুপ্ত
বাজিমাত ২০০৮ সালের হরনাথ চক্রবর্তী পরিচালিত একটি বাংলা চলচ্চিত্র। এটি বাংলা সিনেমায় সোহমের প্রধান নায়ক হিসেবে প্রথম ছবি।  পটভূমি শুভ্রা ( সোহম চক্রবর্তী ) একজন নিম্ন মধ্যবিত্ত যুবক, যে একজন বড় গায়ক হওয়ার স্বপ্ন দেখে। তার বান্ধবী ঝিলিক ( শুভশ্রী গাঙ্গুলী )ও গায়িকা হওয়ার স্বপ্ন দেখে। শুভ্রা এবং ঝিলিক দুজনেই একটি রিয়েলিটি শো সংস্থার দ্বারা ফাঁদে পড়েছে। শুভ্রা এক লাখ টাকা হারায়, যা আসলে তার কলেজে কম্পিউটার ইঞ্জিনিয়ারিংয়ের ভর্তি ফি। কিন্তু তার বাবা এই ধাক্কা সহ্য করতে না পেরে ব্যাপক হৃদরোগে আক্রান্ত হন। তার পরিবারকে বাঁচাতে, শুভ্রা তার স্বপ্ন ছেড়ে দেয় এবং একটি টিভি চ্যানেলের জন্য কাজ শুরু করে। এই টিভি চ্যানেলের সিইও সঞ্জয় সেন শুভ্রাকে সমর্থন করেন। অন্যদিকে, ঝিলিকও শোষিত হয় রিয়েলিটি শো সংগঠকের ছেলে রোহিতের দ্বারা। রোহিত শুভ্রা এবং ঝিলিককে আলাদা করে। কিন্তু শেষ পর্যন্ত সঞ্জয় সেনের পৃষ্ঠপোষকতায় এবং ঝিলিকের আত্মত্যাগে শুভ্রা বাংলার গায়িকা হয়ে ওঠেন। শুভ্রা এবং ঝিলিক আবার প্রেমিক হিসাবে মিলিত হয়।  অভিনয়শিল্পী   শুভ্র চরিত্রে সোহম চক্রবর্তী  ঝিলিক চরিত্রে শুভশ্রী গাঙ্গুলী  সঞ্জয় মিত্রের চরিত্রে রঞ্জিত মল্লিক  সত্যব্রত চরিত্রে রজতাভ দত্ত  শুভ্রর বাবার চরিত্রে সন্তু মুখোপাধ্যায়  ঝিলিকের বোনের চরিত্রে অপরাজিতা আঢ্য  সুভ্রার বন্ধুর চরিত্রে বিশ্বনাথ বসু  সুভ্রার বোনের চরিত্রে সৌমিলি বিশ্বাস  ঝিলিকের বোনের স্বামীর চরিত্রে সুদীপ মুখোপাধ্যায়  চারু বাবুর চরিত্রে রাজেশ শর্মা  রোহিতের চরিত্রে সুরজিৎ সেন  সঙ্গীত    একটি গান আমার – কার্তিক  অমর গানের (মহিলা কণ্ঠ) – অলকা ইয়াগনিক  অমর গানের (পুরুষ কণ্ঠ) – কার্তিক  আমার প্রথম প্রেম – কার্তিক  বেদোনার বালুচর – মনু  চেনা চেনা একটা পথ – অলকা ইয়াগনিক  ধুম তা না না – কার্তিক  হাই বেবি শোনো না – কার্তিক  মেঘলা দিন মেঘলা সোম – অলকা ইয়াগনিক  নিশ্চিত নিশ্চিত শনি নিশ্চিত – অলকা ইয়াগনিক  তথ্যসূত্র  বহিঃসংযোগ    বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:এসপি ভেঙ্কটেশের সুরারোপিত চলচ্চিত্র বিষয়শ্রেণী:হরনাথ চক্রবর্তী পরিচালিত চলচ্চিত্র
প্যারালিম্পিক গেমস হল আংশিক বা সম্পূর্ণ বিকলাঙ্গদের একটি আন্তর্জাতিক বহু-ক্রীড়া প্রতিযোগিতা। শ্রবণশক্তি, দৃষ্টিশক্তি, মানসিক দক্ষতা মোটকথা পঞ্চইন্দ্রিয়ের যেকোন এক বা একাধিক বিকল ইন্দ্রিয় বা বিকলাঙ্গ, প্রতিবন্ধী ক্রীড়াবিদরাই এই ক্রীড়া অনুষ্ঠানে অংশগ্রহণ করে থাকে। এই গেমসের দুই ধরনের প্রকরণ অনুষ্ঠিত হয়ে থাকে। সেগুলো যথাক্রমে গ্রীষ্মকালীন প্যারালিম্পিক গেমস ও শীতকালীন প্যারালিম্পিক গেমস। এই গেমসগুলি ১৯৮৮ সালের সিউল অলিম্পিকের পর থেকে অলিম্পিকের সমান্তরালে অনুষ্ঠিত হয়ে আসছে। সব ধরনের প্যারালিম্পিক গেমস আন্তর্জাতিক প্যারালিম্পিক কমিটির তত্ত্বাবধানে অনুষ্ঠিত হয়।  দ্বিতীয় বিশ্বযুদ্ধে আহত ও পঙ্গু ব্রিটিশ সৈন্যদের একটি ছোট মিলনমেলা থেকে বিংশ শতকে এসে এই প্যারালিম্পিক গেমস একটি বৃহৎ পরিসরের আন্তর্জাতিক ক্রীড়া অনুষ্ঠানে পরিণত হয়েছে। এই গেমসের অন্যতম উদ্দেশ্য হল বিকলাঙ্গ ক্রীড়াবিদদের ও সুস্থ ও সাবলীল ক্রীড়াবিদদের মধ্যকার ব্যবধান ঘুচে দিয়ে তাদেরকে সুস্থদের মতই আন্তর্জাতিক পরিমণ্ডলে ক্রীড়া প্রতিযোগীতার সমান সুযোগ প্রদান করা।   তথ্যসূত্র    বহিঃসংযোগ   অফিসিয়াল ওয়েবসাইট  Keeping the momentum of the Paralympics   Paralympic Sport TV, web-TV channel of the International Paralympic Committee (IPC)  Paralympic Games – Facts and figures  বিষয়শ্রেণী:প্যারালিম্পিক গেমস বিষয়শ্রেণী:অলিম্পিক গেমস বিষয়শ্রেণী:প্রতিবন্ধীদের ক্রীড়া প্রতিযোগিতা বিষয়শ্রেণী:বহু-ক্রীড়া প্রতিযোগিতা বিষয়শ্রেণী:প্রতিবন্ধীদের বহু-ক্রীড়া প্রতিযোগিতা বিষয়শ্রেণী:১৯৬০-এ প্রতিষ্ঠিত পুনরাবৃত্ত ক্রীড়া ঘটনা
নাজির আহমেদ খান নাজির গুরেজি নামেও পরিচিত (জন্ম ৩১ ডিসেম্বর ১৯৬৬) জম্মু ও কাশ্মীর (কেন্দ্রশাসিত অঞ্চল) এর একজন ভারতীয় রাজনীতিবিদ। তিনি বান্দিপোরার বাডওয়ান শহরে জন্মগ্রহণ করেন। তিনি জম্মু ও কাশ্মীর ন্যাশনাল কনফারেন্স পার্টির নেতা এবং ২০০২ থেকে ২০২৪ সালের মধ্যে গুরেজ বিধানসভা কেন্দ্র থেকে ৪ বার বিধায়ক হিসেবে নির্বাচিত হয়েছেন।  তিনি জম্মু ও কাশ্মীর বিধানসভার ডেপুটি স্পিকার হিসাবে দায়িত্ব পালন করেছেন। ২০১৮ সালে এটি বিলুপ্ত হওয়ার আগে এবং জম্মু ও কাশ্মীর রাজ্য ৬ আগস্ট ২০১৯-এ অস্তিত্ব বন্ধ করে দেয়।  তিনি ২০০৮ - ২০১৪ সাল থেকে জম্মু ও কাশ্মীরের পশু ও ভেড়া পালন বিভাগের মন্ত্রী হিসেবেও দায়িত্ব পালন করেছেন এবং একমাত্র মন্ত্রী যিনি কোনো মন্ত্রী পরিষদে গুরেজের প্রতিনিধিত্ব করেছেন।   তথ্যসূত্র   বিষয়শ্রেণী:জম্মু ও কাশ্মীরের রাজ্য মন্ত্রিপরিষদের মন্ত্রী বিষয়শ্রেণী:বন্দিপুরা জেলার ব্যক্তি বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮ বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪ বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ বিষয়শ্রেণী:জম্মু ও কাশ্মীর বিধানসভার ডেপুটি স্পিকার বিষয়শ্রেণী:কাশ্মীরি রাজনীতিবিদ
পিএসজি১ () ( — ইংরেজিতে: Precision marksman rifle) হচ্ছে পশ্চিম জার্মানিতে তৈরি একটি আধা-স্বয়ংক্রিয় স্নাইপার রাইফেল। রাইফেলটি নির্মাতা প্রতিষ্ঠান জার্মান অস্ত্র নির্মাতা হেকলার অ্যান্ড কক।   উন্নয়ন  বলা হয়ে থাকে ১৯৭২ সালের গ্রীষ্মকালীন অলিম্পিকের হত্যাকাণ্ডে প্রতিক্রিয়া হিসেবে এই রাইফেলটি বানানো হয়। পশ্চিম জার্মানির পুলিশ বাহিনী সন্ত্রাসীদের মানুষ হত্যা থেকে দ্রুত নির্বিত্ত করতে ব্যর্থ হচ্ছিলো। পরবর্তীকালে হেকলার অ্যান্ড কক নির্ভুল লক্ষ্যে আঘাত হানতে সক্ষম, বড় ম্যাগাজিন বিশিষ্ট, আধা-স্বয়ংক্রিয় এই স্বাইপার রাইফেলটি পুলিশ ও সেনাবাহিনীর জন্য তৈরি করে।   ব্যবহারকারী   দেশ প্রতিষ্ঠানের নাম মডেল  বিশেষ বাহিনী -  আর্মি স্পেশাল ফোর্সেস এএমএসজি৯০এ১  ১ম মেরিন ইনফ্যান্ট্রি প্যারাশ্যুট রেজিমেন্ট, ফরাসি সেনাবাহিনী এমএসজি৯০ রাষ্ট্রীয় পুলিশ বাহিনীর এসইকে দলhttp://www.visier.de/bilder/pdf/visier_inhalt_1996-2008.pdf -  ন্যাশনাল সিকিউরিটি গার্ড -  কোমান্ডো পাসুকান কাতাক, ট্যাকটিকাল ডাইভার গ্রুপ, ইন্দোনেশীয় নৌবাহিনী এমএসজি৯০ কোমান্ডো পাসুকান খুসুস, ইন্দোনেশীয় সেনাবাহিনীর বিশেষ বাহিনী এমএসজি৯০  লিথুয়ানিয়ান আর্মড ফোর্সেস এমএসজি৯০এ১  গ্র্যান্ড ডুকাল পুলিশ পিএসজি১  মালয়েশীয় সেনাবাহিনীর ১১তম কাউন্টার-টেররিসম আর্মি স্কোয়াড এমএসজি৯০এ১ পাসুকান খাস লাউট, রয়্যাল মালয়েশিয়ান নেভির কাউন্টার টেররিজম স্কোয়াড এমএসজি৯০এ১ পাসুকান খাস উদারা, রয়্যাল মালয়েশিয়ান এয়ার ফোর্সের কাউন্টার টেররিজম স্কোয়াড পিএসজি১এ১ পাসুকান গেরাকান খাস, রয়্যাল মালয়েশিয়ান পুলিশের কাউন্টার-টেররিজম স্কোয়াড পিএসজি১  মেক্সিকোর সেনাবাহিনী এমএসজি৯০এসডিএন  নেদারল্যান্ডসের পুলিশ ও স্পেশাল ইন্টারভেনশন সার্ভিস পিএসজি১  পাকিস্তান সেনাবাহিনী। পাকিস্তানের সমরাস্ত্র কারখানায় লাইসেন্সকৃতভাবে তৈরি হয়। পিএসআর৯০  স্পেনীয় পুলিশ -  দক্ষিণ কোরিয়ার নৌবাহিনীর রোকেন সিলস এমএসজি৯০, পিএসজি১ স্পেশাল মিশন গ্রুপ, রোকেন সিলসSpecial Weapons, February 2010 issue. Page 67-68. এমএসজি৯০, পিএসজি১  -  ফেডারেল ব্যুরো অব ইনভেস্টিগেশন পিএসজি১   তথ্যসূত্র    বহিঃসংযোগ   Heckler & Koch—official page   PSG1 on Mel's SniperCentral  HKPro  2008 Heckler & Koch Military and LE brochure  বিষয়শ্রেণী:স্নাইপার রাইফেল বিষয়শ্রেণী:হেকলার অ্যান্ড কক বিষয়শ্রেণী:পুলিশের অস্ত্র
জেনিফার টুর চ্যায়েস মাইক্রোসট রিসার্চ নিউ ইংল্যান্ড যেটি ২০০৮ সালে প্রতিষ্ঠিত এবং মাইক্রোসফট রিসার্চ নিউইয়র্ক সিটির ২০১২ সালে প্রতিষ্ঠিত ব্যবস্থাপনা পরিচালক হিসেবে কাজ করছেন তিনি।2012 Women to Watch: Jennifer Chayes, Massachusetts High Tech. By Scott Pickering. 20 April 2012. Retrieved 6 May 2012. প্রিন্সটন বিশ্ববিদ্যালয় থেকে গাণিতিক পদার্থবিদ্যা বিষয়ে পিএইচডি করেন তিনি। ইউসিএলএ এবং ইউনিভার্সিটি অব ওয়াশিংটনে শিক্ষক হিসেবে কাজ করেছেন।   শিক্ষা ও কর্ম  জেনিফার টুর চ্যায়েস যুক্তরাষ্ট্রের নিউইয়র্কে বেড়ে উঠেছেন। তার মা-বাবা ইরান থেকে এসে যুক্তরাষ্ট্রে অভিবাসী হয়েছেন। ১৯৯৩ সালে ক্রিস্টিয়ান বোর্গসকে বিয়ে করেন। দুজনে মিলে ১৯৯৭ সালে প্রতিষ্ঠা করেন থিওরি গ্রুপ। তাত্ত্বিক কম্পিউটার বিজ্ঞানের নানা বিষয় নিয়ে কাজ করে এ প্রতিষ্ঠান। তিনি নেটওয়ার্কের মডেল ও বৈশিষ্ট্য এবং ফেজ ট্রানজিশন নিয়ে কাজ করেন। প্রায় ১২০টি বৈজ্ঞানিক প্রবন্ধ রচনা করেছেন তিনি তাছাড়া ২৫টি উদ্ভাবনের পেটেন্ট আছে তার নামে।   পরিচিতি  জেনিফার টুর চ্যায়েস ২০১২ সালে পেয়েছেন উইমেন অব ভিশন অ্যাওয়ার্ড, যেটি আনিতা বোর্গ ইনস্টিটিউট ফর উইমেন অ্যান্ড টেকনোলজি তাকে এ পুরস্কার দেয়।   পুরস্কার ও সম্মান   ফেলো, অ্যাসোসিয়েশন ফর কম্পিউটিং মেশিনারি (২০১০)ACM Names 41 Fellows from World's Leading Institutions: Many Innovations Made in Areas Critical to Global Competitiveness , ACM, December 7, 2010, retrieved 2011-11-20.  ফেলো, অফ দ্যা আমেরিকান ম্যাথমেটিকাল সোসাইটি (২০১২)List of Fellows of the American Mathematical Society, retrieved 2012-11-10.   তথ্যসূত্র    বহিঃসংযোগ   Jennifer Tour Chayes homepage  বিষয়শ্রেণী:মার্কিন গণিতবিদ বিষয়শ্রেণী:মার্কিন পদার্থবিজ্ঞানী বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:আমেরিকান গাণিতিক সোসাইটির সভ্য বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইউনিভার্সিটি অব ওয়াশিংটনের শিক্ষক বিষয়শ্রেণী:ওয়েসলিয়ান বিশ্ববিদ্যালয়ের প্রাক্তন শিক্ষার্থী বিষয়শ্রেণী:নারী কম্পিউটার বিজ্ঞানী বিষয়শ্রেণী:তাত্ত্বিক কম্পিউটার বিজ্ঞানী বিষয়শ্রেণী:লস অ্যাঞ্জেলেসের ক্যালিফোর্নিয়া বিশ্ববিদ্যালয়ের শিক্ষক বিষয়শ্রেণী:ইরানি বংশোদ্ভূত মার্কিন ব্যক্তি বিষয়শ্রেণী:মার্কিন কম্পিউটার বিজ্ঞানী বিষয়শ্রেণী:মার্কিন নারী গণিতবিদ বিষয়শ্রেণী:১৯৫৬-এ জন্ম বিষয়শ্রেণী:আমেরিকান ম্যাথমেটিকাল সোসাইটির সভ্য বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক বিষয়শ্রেণী:নিউ ইয়র্ক (অঙ্গরাজ্য)-এর বিজ্ঞানী বিষয়শ্রেণী:২০শ শতাব্দীর মার্কিন গণিতবিদ বিষয়শ্রেণী:২১শ শতাব্দীর মার্কিন গণিতবিদ বিষয়শ্রেণী:২০শ শতাব্দীর মার্কিন নারী বিজ্ঞানী বিষয়শ্রেণী:২১শ শতাব্দীর মার্কিন নারী বিজ্ঞানী বিষয়শ্রেণী:২০শ শতাব্দীর নারী গণিতবিদ বিষয়শ্রেণী:২১শ শতাব্দীর নারী গণিতবিদ বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মেগুমি ফিল্ড (; জন্ম: ১৫ অক্টোবর ২০০৫) হলেন একজন মার্কিন সমলয় সাঁতারু, যিনি মার্কিন যুক্তরাষ্ট্রের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  ফিল্ড মার্কিন যুক্তরাষ্ট্রের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি রৌপ্য পদক জয়লাভ করেছেন।  প্রারম্ভিক জীবন মেগুমি ফিল্ড ২০০৫ সালের ১৫ই অক্টোবর তারিখে মার্কিন যুক্তরাষ্ট্রের ডেলাওয়্যারে জন্মগ্রহণ করেছেন এবং সেখানেই তার শৈশব অতিবাহিত করেছেন। ফিল্ড সমলয় সাঁতার শুরু করেছিল যখন সে পাঁচ বছর বয়সের ছিল। ২০১০ সালে, ফিল্ড এবং তার মা নাওমি উইলমিংটন, ডেলাওয়্যার থেকে ক্যালিফোর্নিয়ার সেরিটোসে চলে আসেন, যাতে তিনি ক্যালিফোর্নিয়া বিশ্ববিদ্যালয়, লস এঞ্জেলেসে প্রশিক্ষণ নিতে পারেন।  খেলোয়াড়ি জীবন তিনি টোকিও, জাপানে ২০২০ গ্রীষ্মকালীন অলিম্পিকের জন্য টিম ইউএসএ এর সদস্য ছিলেন। ফিল্ড ২০২১ সালে জুনিয়র প্যান আমেরিকান গেমসে তিনটি রৌপ্য পদক জিতেছিলেন। তিনি ফ্রান্সের প্যারিসে ২০২৪ গ্রীষ্মকালীন অলিম্পিকের জন্য টিম ইউএসএ-এর সদস্য।  ফিল্ড মার্কিন যুক্তরাষ্ট্রের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি হাইমে চারকোভস্কির সাথে মার্কিন যুক্তরাষ্ট্রের দ্বৈত হিসেবে মহিলাদের দ্বৈত প্রতিযোগিতায় অংশগ্রহণ করেছিলেন; তারা প্রতিযোগিতাটির টেকনিকাল রুটিনে ২৩০.৭১৩৪ এবং ফ্রি রুটিনে ২৫৪.০৩৫৪ পয়েন্ট অর্জন করেছিলেন, যার ফলে সর্বমোট ৪৮৪.৭৪৮৮ পয়েন্ট নিয়ে তারা ১০ম স্থান অধিকার করেছেন।  তিনি আনিতা আলভারেস, হাইমে চারকোভস্কি, কিয়ানা হান্টার, অড্রি কুওন, জ্যাকলিন লু, দানিয়েলা রামিরেস এবং রুবি রেমাতির সাথে মার্কিন যুক্তরাষ্ট্রের দল হিসেবে দলগত প্রতিযোগিতায় অংশগ্রহণ করেছিলেন; তারা প্রতিযোগিতাটির টেকনিকাল রুটিনে ২৮২.৭৫৬৭, ফ্রি রুটিনে ৩৬০.২৬৮৮ এবং অ্যাক্রোব্যাটিক রুটিনে ২৭১.৩১৬৬ পয়েন্ট অর্জন করেছিলেন, যার ফলে সর্বমোট ৯১৪.৩৪২১ পয়েন্ট নিয়ে তারা রৌপ্য পদক জয়লাভ করেছেন।  তথ্যসূত্র  বহিঃসংযোগ    বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন নারী সাঁতারু বিষয়শ্রেণী:মার্কিন সমলয় সাঁতারু বিষয়শ্রেণী:মার্কিন যুক্তরাষ্ট্রের অলিম্পিক সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু বিষয়শ্রেণী:২০২০ গ্রীষ্মকালীন অলিম্পিকের সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:জাপানি বংশোদ্ভূত মার্কিন ক্রীড়াবিদ বিষয়শ্রেণী:২০২৩ প্যান আমেরিকান গেমসের সমলয় সাঁতারু বিষয়শ্রেণী:২১শ শতাব্দীর মার্কিন নারী ক্রীড়াবিদ
১।বাস্তবতা সেটা নয় যা তুমি দেখো,বাস্তবতা যা তুমি অনুধাবন করো।  ২।যার ইমান আছে তাঁর ধর্ম আছে,ঈমান নেই তার ধর্ম নেই।   ৩।প্রকৃত জ্ঞানী সে , নতুনত্ব সৃষ্টি করে।  ৪।জীবনে সফল হওয়া প্রকৃত অর্জন নয়,সর্বশ্রেষ্ঠ আমলকারী হওয়া প্রকৃত সফলতা।  ৫।জীবন কখনো কারো জন্য সাফল্য নিয়ে আসে না, এটি অর্জন করতে হয়।   ৬।জীবনকে জানতে শিখো, স্বপ্নকে ধরতে জানো,ইচ্ছেকে আঁকড়ে ধরো নতুন রূপে সাজবে জীবন।      ৭।জীবন একটি মহাসাগর, তুমি যত বেশি জল পূরণ করতে পারবে, তত বেশি জ্ঞানী হবে।      ৮।জীবন একটি ক্যালকুলেটর যেখানে শুধুমাত্র বাস্তবতা হিসাব করা হয়।   ৯।একটি ভুল তিনটি শিক্ষা,তিনটি নতুনত্ব।   ১০।সম্মান সূর্যের আলোর মতো,যতটুকু আলো ছড়াবে তাঁর থেকে বেশি পাবে।   ১১।জীবন একটি রংধনু,যেখানে প্রতি মুহূর্তে রং পরিবর্তন হয়।   ১২।জ্ঞান চাঁদের আলোর মতো অন্ধকারেও আলো ছড়ায়।   তথ্যসূত্র    বাতিল করুন আবেদন
মনসুরুল আলম খান (২৫ জানুয়ারি ১৯৫৫–৩ অক্টোবর ২০১৪) যিনি ড. মনসুর খান নামে পরিচিত ছিলেন। ছিলেন বাংলাদেশি শিক্ষাবিদ ও সাহিত্যিক। শিক্ষায় তার অবদানের জন্য বাংলাদেশ সরকার ২০১২ সালে তাকে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত করেন।   প্রাথমিক জীবন  মনসুরুল আলম খানের জন্ম চট্টগ্রামে ২৫ জানুয়ারি ১৯৫৫ সালে। তার পিতা খানে আলম খান ছিলেন মুক্তিযুদ্ধা ও ঢাকার বিভাগীয় কমিশনার। জাতিসংঘে বাংলাদেশ মিশনের তিনি উপদেষ্টা ছিলেন। তিনি যুক্তরাষ্ট্রের নিউইয়র্ক বিশ্ববিদ্যালয় থেকে অর্থনীতিতে পিএইচডি ডিগ্রি লাভ করেন।  তার স্ত্রী নাইমা খান। এই দম্পতীর একমাত্র ছেলে ইভান খান একজন চিকিৎসক।   কর্মজীবন  মনসুরুল আলম খানের কর্মজীবন শুরু ঢাকা বিশ্ববিদ্যালয়ে শিক্ষকতা দিয়ে। তিনি চাকরি করেছেন লন্ডন পলিটেকনিক বিশ্ববিদ্যালয়, নিউইয়র্ক বিশ্ববিদ্যালয়, নিউজার্সি স্টেট বিশ্ববিদ্যালয়, সেটি ইউনিভার্সিটি অব নিউইয়র্কে। তিনি ২০০৫ থেকে ৩ অক্টোবর ২০১৪ সাল পর্যন্ত ঢাকা আহছানিয়া মিশন যুক্তরাষ্ট্রের সভাপতি ছিলেন।   পুরস্কার    একুশে পদক (২০১২)   মৃত্যু  মনসুরুল আলম খান ৩ অক্টোবর ২০১৪ সালে বোনম্যারো ক্যান্সারে অক্রান্ত হয়ে যুক্তরাষ্ট্রের নিউইয়র্কের নর্থ শোর মেডিকেল সেন্টারে চিকিৎসাধীন অবস্থায় মৃত্যুবরণ করেন। লং আইল্যান্ড সিটির ওয়াশিংটন মেমোরিয়াল কবরস্থান তাকে সমাহিত করা হয়।   তথ্যসূত্র   বিষয়শ্রেণী:১৯৫৫-এ জন্ম বিষয়শ্রেণী:২০১৪-এ মৃত্যু বিষয়শ্রেণী:একুশে পদক বিজয়ী বিষয়শ্রেণী:বাংলাদেশী শিক্ষাবিদ বিষয়শ্রেণী:চট্টগ্রাম জেলার ব্যক্তি বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:নিউ ইয়র্ক বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন যুক্তরাষ্ট্রে বাংলাদেশী অভিবাসী
অ্যালানা ইভান্স (জন্ম জুলাই ৬, ১৯৭৯ ফোর্ট ক্যাম্পবেল, কেন্টাকি) হলেন একজন মার্কিন পর্নোগ্রাফিক অভিনেত্রী। তাকে মাঝে মাঝে জেন্না টালিয়া বলেও ডাকা হয়।   পেশাজীবন  ইভান্স এবং তাঁর স্বামী তাদের পছন্দের ক্লাবের মালিক ছিলেন। তিনি ছিলেন একজন স্ট্রিপার এবং পোল ড্যান্সার এবং এর সাথে সাথে তিনি মডেলিং এর জন্যও কাজ করেছিলেন। তিনি ২১ বছর বয়সে পর্ন ইন্ডাস্ট্রিতে যোগদান করেন। তাঁর প্রথম সেক্স সিন ছিল রিয়াল সেক্স ম্যাগাজিন ১১ এই সিনেমাতে।  বর্তমান কাল পর্যন্ত ইভান্স ৪৫০ এরও বেশি পর্ন করেছে, যার মধ্যে আছে প্লেবয় টি.ভি. এর অনেক কাজকর্ম। এছাড়াও তিনি ৩০ টা সফটকোর সিনেমা করেছেন। তিনি রেডিওতে কে.এস.ই.কে. নামে একটা অনুষ্ঠান পরিচালনাও করেছেন এবং এর নাম ছিল অল ইন দ্য পর্ন ফ্যামিলি। এই কাজ তিনি জুনের ২০০৫ সাল অবধি করেছিলেন যতক্ষণ না তিনি প্লেবয় টি.ভি. তে কাজ করা শুরু করেছিলেন। প্লেবয় রেডিওতে তাঁর শোয়ের নাম ছিল প্রাইভেট কলস।  তিনি তাঁর শরীরের গঠন নিয়ে কখনই তাঁর বক্ষের আকার নিয়ে সন্তুষ্ট ছিলেন না। তিনি দুটো সিদ্ধান্তের মধ্যে আন্দোলিত হয়েছিলেন একটা হল তাঁর প্রাকৃতিক শরীর এবং আরেকটা হল তাঁর প্লাস্টিক সার্জারি করা শরীর। একটা সময়ে তিনি বলেছিলেন যে "আমি আমার শরীরে প্লাস্টিক করাতে চাই না, ওরা প্রাকৃতিকই থাকবে" ২০০৭ এর শেষের দিকে তিনি তাঁর স্তনের আকার বৃদ্ধি করেন সার্জারির মাধ্যমে।   পুরস্কার   ২০০২ এক্সআরসিও পুরস্কার আনসাঙ্গ সাইরেন  ২০০৭ এভিএন পুরস্কার বেস্ট সোলো সেক্স সিন – করাপশন   তথ্যসূত্র    বহিঃসংযোগ            অ্যালানা ইভান্স তার গল্পের দিকটি প্রকাশ করেছে – LukeIsBack.com  বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন নারী প্রাপ্তবয়স্ক মডেল বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:মার্কিন আদিরসাত্মক নৃত্যশিল্পী বিষয়শ্রেণী:মার্কিন নারী আদিরসাত্মক নৃত্যশিল্পী বিষয়শ্রেণী:সান ফ্রান্সিস্কো বে এরিয়ার ব্যক্তি বিষয়শ্রেণী:কেন্টাকির পর্নোগ্রাফি চলচ্চিত্র অভিনেত্রী বিষয়শ্রেণী:কেন্টাকির অভিনেত্রী বিষয়শ্রেণী:২১শ শতাব্দীর মার্কিন অভিনেত্রী
দেব রাজ ঘিমিরে একজন নেপালি রাজনীতিবিদ, বর্তমানে ১৯ জানুয়ারী ২০২৩ সাল থেকে নেপালের প্রতিনিধি পরিষদের স্পিকার হিসেবে দায়িত্ব পালন করছেন। ঘিমিরে নেপালের ২য় ফেডারেল পার্লামেন্টের সদস্য। ২০২২ সালের নেপালের সাধারণ নির্বাচনে, তিনি ঝাপা ২ (নির্বাচনী) থেকে নির্বাচনে জয়ী হন। তিনি নেকপা (এমালে) -এর স্থায়ী কমিটির সদস্যও।   তথ্যসূত্র      বিষয়শ্রেণী:১৯৫৬-এ জন্ম বিষয়শ্রেণী:প্রতিনিধি সভার (নেপাল) সদস্য ২০২২–২০২৭ বিষয়শ্রেণী:জীবিত ব্যক্তি
সাহিরা শরিফ (সায়রা শরীফ) হলেন একজন আফগান রাজনীতিবিদ যিনি ২০০৫ সালে আফগানিস্তানের জাতীয় বিধানসভার নিম্নকক্ষের নির্বাচনে খোস্ত প্রদেশের প্রতিনিধি হিসাবে নির্বাচিত হয়েছিলেন।  নেভি পোস্টগ্রাজুয়েট স্কুলে তৈরি কান্দাহার সম্পর্কিত একটি প্রতিবেদনে উল্লেখ করা হয়েছিল যে তিনি "সম্ভবত হেজব-ই-ইসলামির সাথে জড়িত ছিলেন"। তিনি পশতুন নৃগোষ্ঠীর একজন সদস্য।  তিনি বিশ্ববিদ্যালয়ে পড়াশোনা করেছিলেন এবং স্নাতকোত্তর ডিগ্রিও অর্জন করেছেন।  সংসদ সদস্য হয়ে তিনি শিক্ষা কমিটিতে বসেছিলেন। তিনি হেজব-ই-ইসলামির প্রাক্তন নেত্রী হলেও ২০০৫ সালে স্বতন্ত্র প্রার্থী হিসাবে নিজেকে উপস্থাপন করেছিলেন এবং মনে করা হয় যে তিনি হামিদ কারজাই প্রশাসনকে সমর্থন করেছিলেন।  তিনি নিজেকে একজন নারী অধিকার কর্মী হিসাবে বর্ণনা করে থাকেন।  ২০০৯ সালের রাষ্ট্রপতি নির্বাচনের সময় তিনি আশরাফ গনিকে সমর্থন করেছিলেন।  ২০১০ সালে আফগান সংসদীয় নির্বাচনের ক্ষেত্রে তিনি খোস্ত প্রদেশ থেকে স্বতন্ত্র প্রার্থী হিসেবে প্রতিদ্বন্দিতা করেছিলেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:রাজনীতিতে আফগান নারী বিষয়শ্রেণী:খোস্ত প্রদেশের ব্যক্তি বিষয়শ্রেণী:খোস্ত প্রদেশের রাজনীতিবিদ বিষয়শ্রেণী:পশতু নারী বিষয়শ্রেণী:২১শ শতাব্দীর আফগান নারী রাজনীতিবিদ বিষয়শ্রেণী:২১শ শতাব্দীর আফগান রাজনীতিবিদ
দ্য সেন টাইমস হল একটি ইংরেজি ভাষার ভারতীয় অনলাইন সংবাদপত্র। সেন টাইমস সেন টাইমস গ্রুপ প্রাইভেট লিমিটেড দ্বারা চালিত হয়, যার সদর দপ্তর বারাণসীতে। সেন টাইমস ২০১০ সালে চালু হয়েছিল  এবং ২০১২ সালে অনলাইন সংষ্করণ শুরু করেছিল। এটি ভারতের সবচেয়ে জনপ্রিয় অনলাইন আমলাতান্ত্রিক সংবাদপত্র।    তথ্যসূত্র    বহিঃসংযোগ   সরকারী ওয়েবসাইট   মোবাইল ওয়েবসাইট   সেন টাইমস অন গুগল নিউজ  বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:২০১০-এ প্রতিষ্ঠিত প্রকাশনা বিষয়শ্রেণী:এশীয় সংবাদ ওয়েবসাইট বিষয়শ্রেণী:ভারতীয় সংবাদ ওয়েবসাইট
ট হল বাংলা ভাষার একাদশ ব্যঞ্জনবর্ণ এবং বাংলা বর্ণমালার ২২তম বর্ণ।   বর্ণনা    ব্যবহার  স্বরবর্ণ ট'র সাথে যুক্ত হলেঅট আ টাইটিঈটীউটুঊটূঋটৃএটেঐটৈওটোঔটৌ  যুক্তবর্ণ (ট যোগে) ট + ট = ট্ট = অট্টালিকা ট + ব = ট্ব ট + য = ট্য = নাট্যকার ট + র = ট্র = ট্রাক   বৈশিষ্ট্য    উদাহরণ   টাকা  টুপি  টগর  টব   কম্পিউটিং কোড    বহিঃসংযোগ   বিষয়শ্রেণী:বাংলা ব্যঞ্জনবর্ণ
এলেফথেরোস কসমস ( , মুক্ত বিশ্ব) একটি গ্রীক জাতীয়তাবাদী সাপ্তাহিক সংবাদপত্র, এটি দিমিত্রিওস জাফিরোপওলোসের মালিকানাধীন, ২০০৩ সালে একটি "স্বাধীন জাতীয় সংবাদপত্র" হিসাবে প্রতিষ্ঠিত হয়েছিল। As demonstrated by the newspaper's own web banner  মতাদর্শগতভাবে স্বতন্ত্র হলেও পত্রিকাটিতে মূল এলিফথেরোস কসমসের একই নাম রয়েছে যা জাতীয়তাবাদীদের মধ্যে এর ঐতিহাসিক খ্যাতির কারণে নতুন এলিফথেরোস কসমস তৈরির জন্য অনুপ্রেরণা ছিল।  মূলত সংবাদপত্রটি সামরিক জান্তাদের মুখপাত্র ছিল, যারা ১৯৬৭ থেকে ১৯৭৪ সাল পর্যন্ত গ্রীস শাসন করেছিল।   মামলা  ২০০৭ সালে গ্রিসের ইহুদি সম্প্রদায়ের কেন্দ্রীয় বোর্ড এবং গ্রীক হেলসিঙ্কি মনিটর "ইহুদিদের অপমান" এবং "ইহুদী ধর্মের প্রতি আঘাত" এর অভিযোগে এই পত্রিকাটির বিরুদ্ধে মামলা দায়ের করেছিল, যেটি কনস্ট্যান্টিনোস প্লেভ্রিসের বিতর্কিত বই জিউস: দ্য হোল ট্রুথ সংবাদপত্রে প্রকাশ থেকে সূত্রপাত হয়েছিল।  প্লেভ্রিস এবং এলিফেরোস কসমস উভয়ই একে নির্দ্বিধায় বাক স্বাধীনতা দমন করার প্রচেষ্টা হিসাবে চিহ্নিত করেন। ৫ সেপ্টেম্বর শুরু হওয়া এই মামলাটি ১১ সেপ্টেম্বর স্থগিত করা হয়েছিল।  ১৩ ডিসেম্বর এলিফেরোস কসমসকে বর্ণ বিদ্বেষ প্ররোচিত করার জন্য দোষী হিসাবে চিহ্নিত করা হয়নি, যদিও সহ-আসামি প্লেভ্রিস প্রথম শ্রেণির দোষী বলে প্রমাণিত হয়েছিল। ২৭ শে মার্চ ২০০৯-এর একটি আবেদনে প্লেভ্রিস নির্দোষ বলে প্রমাণিত এবং সমস্ত অভিযোগ থেকে খালাস পেয়েছিলেন।    তথ্যসূত্র    বহিঃসংযোগ   দাপ্তরিক ওয়েবসাইট  বিষয়শ্রেণী:মিশরের সংবাদপত্র বিষয়শ্রেণী:গ্রিক ভাষার সংবাদপত্র
টমাস ফিলিপস ল্যাম্ব (১৭৫২ - ১৮১৯) ছিলেন একজন ইংরেজ রাজনীতিবিদ।   জীবন  ল্যাম্ব ১৭৫২ সালে জন্মগ্রহণ করেন।তিনি সাসেক্সের রাইয়ের বহুবার মেয়র নির্বাচিত টমাস ল্যাম্ব এবং তার স্ত্রী ডোরোথি আইলসের পুত্র, যিনি তুর্ক ডিনের ভিকার রেভারেন্ড জর্জ আইলসের কন্যা।"LAMB, Thomas Phillipps (?1752-1819), of Mountsfield Lodge, Rye, Suss. | History of Parliament Online". www.historyofparliamentonline.org. Retrieved 6 January 2025. তিনি ১৮১২ সাল থেকে মৃত্যু পর্যন্ত রাইয়ের সংসদ সদস্য (এমপি) ছিলেন।  তথ্যসূত্র   বিষয়শ্রেণী:যুক্তরাজ্যের সংসদ সদস্য ১৮১৮-১৮২০ বিষয়শ্রেণী:যুক্তরাজ্যের সংসদ সদস্য ১৮১২-১৮১৮ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:১৮১৯-এ মৃত্যু বিষয়শ্রেণী:১৭৫২-এ জন্ম
বল্লে মাল্লারদা পূজা কর্ণাটকের কিছু অংশে সঞ্চালিত একটি হিন্দু বিবাহের অনুষ্ঠান। চুড়ির উপাসনা এবং বিবাহিত মহিলাদের চুড়ির উপস্থাপনা একটি আদর্শ বিবাহিত জীবনের জন্য উত্পাদনশীল বলে মনে করা হয়, যিনি উপাসনা করেন এবং তাদের উপস্থাপন করেন। এই অনুষ্ঠানটি বালে মাল্লারাদা পুজে নামে পরিচিত  পরবর্তী আচার হল পড়ে পুজো  বিষয়শ্রেণী:হিন্দু বিবাহের আচার